Mayi tə́bə étīē vâ dzáma, mayi tə́bə̄ tə́tə̄lə́ á ḿfim wámā á yób, mayi yabǎ nə̄ mə́ yəm é dzóm ā yi ma kad, é dzóm ā yi yalan á ńsīlí wáma. 2Ńdɔ Ǹtondôbə a ngāyalan ma, nyé nâ: «É dzóm ésə wayén, o tili dzɔ́, o tóan dzɔ́ til á mə̄kɔ́g, nâ bə́ tóán láŋ ńtilán, 3amú é dzóm wāyén dzī é bə̄lə́ ńgūmā ábǒg á yáyi tóban; abǒg tē lâzu təge ai bisóó; ngə́ mān éban ǎ lod, o yanga, amú dzóm ésə̄ yâyi tóban təge səlan. 4Ńdɔ̄ láyi bɔ̌ naa, é mod ǎ yi bɔ̌ təge yə́bə a yi dzáŋ ékɔ̄á ai nyémēn; vədá sósōō mod a yi nyiŋ ai ǹnyián mətǐŋ móé. 5Tóé bēn, məyɔg mə́ nə m̀fiŋili: é mod miǹyéné nyɔ́ ǎ tɔbɔ̌ kīg vóm ḿbɔ̄g, nyé yǎ ā ndami engɔŋ dzíé anə́ tolendǒŋ, nyé yǎ á nə̄ anə́ áwū, təge dzyé. A ngátógan nyémēn məyɔŋ mə́sə, a kóán nyémēn məyɔŋ mə́sə ! 6Ńdɔ ngǎ bə́sə̄ bâyi nyé dzumǐ dzīā ékpə́lə́ ? Ngǎ bâyi nyé tǐl bə̄kálara bə́ ékpə́lə́ ? Bâyi dzó nâ: